./data/phi0978/phi001/phi0978.phi001.perseus-lat2.xml
Pliny the Elder
folia eius in reliquo orbe in exilitatem fastigantur, in Parnaso tantum hederacia specie densius quam usquam fruticant, flore odorato candidoque iumentis herba non alia gratior, sive viridis sive in fenosiccata et, cum detur, adspersa aqua  sucum quoque eiusin Parnaso excipi tradunt propter ubertatem; dulcis hieest  in vicem eius in reliqua parte terrarum succedit decoctum ad vulnera conglutinanda, quod et ipsa herba tusapraestat tueturque ab inflammationibus plagas  adicitur decocto vinum ac mel, ab aliquis et turis, piperis, murraetertiae portiones, rursusque coquitur in aereo vase addentium dolores, epiphoras  radix decocta in vino torminibus medetur et urinae difficultatibus ulceribusque vesicae, calculos frangit  semen vehementius urinam inpellit,alvum vomitionesque sistit  privatim autem draconum morsibus auxiliatur  sunt qui genicula VIIII vel unius vel eduabus tribusve herbis ad hunc articulorum numerum involvi lana sucida nigra iubeant ad remedia strumae panorumve  ieiunum esse debere qui colligat; ita ire in domum absentis, cui medeatur, supervenientique ter dicere,ieiuno ieiunum medicamentum dare, atque ita adalligaretriduoque id facere  quod e graminum genere VII internodia habet, efficacissime capiti contra dolores adalligatur quidam propter vesicae cruciatus decoctum ex vino gramen ad dimidias a balineis bibi iubent